মুকুল দে
মুকুলচন্দ্র দে (২৩ জুলাই ১৮৯৫ ― ১ মার্চ ১৯৮৯) ছিলেন একজন খ্যাতনামা বাঙালি চিত্রশিল্পী। কলকাতার গভর্নমেন্ট কলেজ অব আর্ট অ্যান্ড ক্র্যাফটের প্রথম ভারতীয় অধ্যক্ষ এবং ভারতীয় এচিং-এর জনক। তিনি পূর্ণশশী দেবী এবং পুলিশ অফিসার ও কবি কুুলচন্দ্র দের পাঁচ সন্তানের মধ্যে একজন। তিনি শান্তিনিকেতনের ছাত্র ছিলেন এবং ভারতের শুষ্কপৃষ্ঠা-নকশার অগ্রদূত হিসেবে বিবেচিত। মুকুল দের সমগ্র পরিবার শিল্পী প্রতিভায় ভরা ছিল; তার ভাই মনীষী দে একজন সুপরিচিত চিত্রশিল্পী ছিলেন এবং তাদের দুই বোন- অন্নপুর্ণা এবং রানী চন্দ, ওনারাও কলা এবং কারুশিল্পে সুদক্ষ ছিলেন। মুকুল দে বিবাহ করেন বীণা রায়কে, যিনি বেঙ্গলের (খানাকুল) অধিবাসী ছিলেন। তাদের একটি মাত্র কন্যা ছিল, নাম মঞ্জুরি। তারা তাকে আদর করে বুখুমা বলে ডাকত। এবং পরবর্তীতে তাদের কন্যা মঞ্জুরি বঙ্গ স্কুল অফ আর্টের মুখ্য চিত্রশিল্পী শান্তনু উকিলের সাথে বিবাহবন্ধনে আবদ্ধ হন।